Do 1. septembra radni dokument o izbornim uslovima - European Western Balkans\nAutor EWB 12. 07. 2021.\nBEOGRAD – Predlog radnog dokumenta o izbornim uslovima podneti do prvog septembra, sa ciljem ponovnog sazivanja sastanaka u okviru druge faze međustranačkog dijaloga 17. i 18. septembra, navodi se u zaključcima razgovora održanih 9. i 10. jula u Beogradu.\nPrema objavljenim zakljucima, radni dokument će obuhvatiti moguća poboljšanja u oblastima jednakog pristupa medijima, integriteta izbornog procesa i obezbeđivanja efikasnih mehanizama nadzora.\nOva runda međustranačkog dijaloga održana je u Beogradu u petak i suboru, u prisustvo posrednika iz Evropskog parlamenta, Tanje Fajon, Vladimira Bilčika i bivšeg člana EP Knuta Flekenštajna. Sastankom je predsedavao predsednik Narodne skupštine Ivica Dačić.\nTama razgovora uglavnom su se fokusirale stanje medija u zemlji, sa posebnim akcentom na javni servis. Osnovne primedbe opozicije na izborne uslove u Srbiji odnose se na izveštavanje nacionalnih televizijskih kanala, koje su domaći posmatrači iz Crte, BIRODI-ja, kao i posmatračke misije ODIHR-a, ocenile kao znatno pristrasne u korist vladajuće Srpske napredne stranke.\nPrema zaključcima, tokom nastavka procesa biće konsultovani predstavnici javnih emitera ali i Regulatornog tela za elektronske medije (REM).\nPosrednici su takođe ponovili da su posvećeni integritetu izbornog procesa, koji uključuje i pitanja finansiranja političkih partija, uloge javnih funkcionera i organa za kontrolu izbora, kao i efikasnim nadzornim mehanizmima izveštavanja medija.\nPoslanica EP Tanja Fajon, rekla je da je cilj evropskih posrednika da podrže Srbiju na putu ka EU i da poboljšaju uslove za izbore naredne godine.\nPredsednik Skupštine Srbije Ivica Dačić izjavio je da je glavni zaključak dvodnevnog međustranačkog dijaloga uz posredovanje predstavnika Evropskog parlamenta (EP) da se pripremi predlog mera i rešenja o kojima učesnici dijaloga treba da se izjasne do 1. avgusta.\n„Za uspeh dijaloga je bitno da zahtevi opozicije budu realistični, ostvarivi i održivi, da se nekome ne bi dao alibi da ne izađe na izbore i tako baci ljagu na Srbiju“, rekao je Dačić u Beogradu na zajedničkoj konferenciji za novinare sa predstavnicima EP.\nNaveo je da su razgovori poslužili akterima da iznesu stavove o očekivanjima od dijaloga kao i da su razmenjena mišljenja o pitanjima u vezi medija.\nPredsednik Skupštine Srbije Ivica Dačić kazao je da će odgovornost za uspeh međustranačkog dijaloga o poboljšanju izbornih uslova biti na svim političkim akterima, kao i da se nada da do krivice ili odgovornosti za njegov neuspeh neće doći.\nPre sastanka sa partijama, posrednici iz EP sastali su se i sa predsednikom Srbije i vladajuće Srpske napredne stranke, Aleksandrom Vučićem.\nVučić je istakao da su dobrodošla racionalna i pragmatična rešenja koja bi mogla poboljšati izborne uslove, dodajući da je poenta razgovora čuti predloge sa svih strana, bez uslovljavanja, kako bi se na adekvatan i kontruktivan način stvorilo okruženje poverenja sa ozbiljnim i odgovornim pristupom svih aktera.\n“Ovo je druga faza dijaloga. Spremni smo u potpunosti da doprinesemo njegovom uspehu i spremni smo da budemo angažovani koliko god je potrebno. Nemamo nikakve rokove, dijalog se odvija od 2019. godine, ali želimo da postignemo rezultate na vreme, pre izbora zakazanih za 2022. godinu”, izjavio je poslanik EP Vladimir Bilčik.\nEvropski parlamentizborni usloviMedijiMeđustranački dijalogSrbija


Tramp i formalno kandidat republikanaca na predsedničkim izborima u SAD - Report.rs\nBrnabić: Ukinut plan za Jadar i svi upravni akti vezani za Rio Tinto\nTramp i formalno kandidat republikanaca na predsedničkim izborima u SAD\nBy Milos K. 08/25/2020 Najnovije, Svet, Vesti\nPredsednik SAD Donald Tramp je formalno proglašen kandidatom republikanaca na narednim predsedničkim izborima. Na izborima u novembru Tramp će se suprotstaviti kandidatu demokrata Džozefu Bajdenu.\nUprkos pandemiji koronavirusa, delegati su lično glasali na stranačkoj konvenciji u Kongresnom centru u Šarlotu, za razliku od demokrata koji su se obraćali putem video poziva.\nTrenutni predsednik se uoči trke za reizbor suočava sa sve većim problemima izazvanim epidemijom koronavirusa. Pored toga, Tramp se suočava i sa kritikama zbog policijske brutalnosti na protestima protiv rasne netrpeljivosti.\nUkoliko bi pobedio na novembarskim izborima to bi mu bio drugi mandat.\nDonald Tramp rekao je delegatima da bi država krenula u “užasnom smeru” da nije reizabran za kandidata stranke na predsedničkim izborima.\n“Naša država može da krene u užasnom smeru ili u još boljem”, rekao je Tramp i dodao da su ovogodišnji predsednički izbori najvažniji u istoriji SAD.\nTramp je u obraćanju delegatima optužio demokrate da koriste zabrinutost glasača zbog koronavirusa, kako bi “pokrali” naredne izbore. Dodao je da je da demokrate mogu da pobede samo na nameštenim izborima.\nAmerikanci, kako je naveo, znaju kako da se zaštite od koronavirusa i mogu da izađu na birališta, bez potrebe za glasanjem putem pošte, a dodao je da bi takav vid glasanja mogao biti manipulisan. Kritikovao je i guvernere koji još drže na snazi mere za suzbijanje koronavirusa, što je u suprotnosti sa Bajdenom, koji je rekao da je potrebna jača borba protiv pandemije.\nPens: Reizbor Trampa znači ekonomski oporavak, podrška vojsci i sprovođenju zakona\nPotpredsednik SAD Majk Pens rekao je da reizbor Donalda Trampa za predsedničkog kandidata znači još četiri godine podrške vojsci, sprovođenju zakona i ekonomskom oporavku nakon pandemije koronavirusa.\n“Učinićemo Ameriku ponovo velikom”, rekao je Pens na republikanskoj nacionalnoj konvenciji u Severnoj Karolini u ponedeljak dodajući da su potrebne još najmanje četiri godine kako bi se “isušila močvara” Vašington.\nNa glasačkom listiću, rekao je, nalaziće se američka ekonomija, zakon i red.\n“Ovo je trenutak da svako od nas učini sve što je u našoj moći kako bi Tramp bio siguran da ima još četiri godine u Beloj kući”, poručio je delegatima.\nDodao je da izbor između Trampa i njegovog demokratskog protivnika Džozefa Bajdena “nikada nije bio jasniji, a ulozi nikada nisu bili veći”.\nDonald Tramp izbori SAD


Ministar zdravlja Austrije: Privremeno obustavljanje obaveze nošenja maski od 1. juna\nMinistar zdravlja Austrije: Privremeno obustavljanje obaveze nošenja maski od 1. juna Obaveza nošenja maski na insistiranje sindikata i trgovaca se privremeno ukida početkom juna. Austrija od 1.juna, privremeno stavlja van snage obavezu nošenja maske, saopštio je danas ministar ...\nAustrija od 1. juna, privremeno stavlja van snage obavezu nošenja maske , saopštio je danas ministar zdravlja Johanes Rauh. U protekloj nedelji vođena je intenzivna diskusija o maskama, pošto su trgovci namirnicama zahtevali da se ukine obaveza nošenja maski.\nAustrija od 1.juna, privremeno stavlja van snage obavezu nošenja maske, saopštio je ministar zdravlja Johanes Rauh. U protekloj nedelji vođena je intenzivna diskusija o maskama, pošto su trgovci namirnicama zahtevali da se ukine obaveza nošenja maski.


Slobodan Vasković - Sa druge strane...: Osim Tužilaštva i Karan saslušava radnike “Gradskog groblja” o tome ko je podmetnuo predmete iz kuće Rađena u džepove Ubijenog Davida Dragičevića\nOsim Tužilaštva i Karan saslušava radnike “Gradskog groblja” o tome ko je podmetnuo predmete iz kuće Rađena u džepove Ubijenog Davida Dragičevića\nTužioci Okružnog tužilaštva Banjaluka saslušali su gotovo sve radnike ustanove “Gradsko groblje”.\nCilj ovih saslušanja bio je da se utvrdi da li je neko od radnika možda stavio/podmetnuo predmete iz kuće Đorđa Rađena, koji su navodno ukradeni, u džepove ubijenog Davida Dragičevića, u periodu dok je njegovo tijelo bilo u mrtvačnici "Gradskog groblja".\nTijelo Davida Dragičevića nalazilo se u mrtvačnici "Gradskog groblja" od 24.03.o.g., kada je pronađeno u kanalizaciji Crkvena, do 25.03. o.g., kada je odveženo na obdukciju u Zavod za sudsku medicinu, koju je uradio Željko Karan.\nNameće se zaključak da Tužilaštvo, pored istrage koju bi trebalo da rade sa timom Siniše Kostreševića i dalje vodi paralelnu istragu sa Saučesnicima u prikrivanju ubistva Davida Dragičevića - koje predvode Dragan Lukač, ministar unutrašnjih poslova RS i Glavni okružni tužilac Želimir Lepir, a među kojima je i Željko Karan?!\nDio svjedočenja Željka Karana pred Anketnim odborom Narodne skupštone RS\nNe treba zato nikakva posebna odluka, JK preduzeće ''Gradsko groblje'' je ustanova koja se time bavi i u svim slučajevima, ali svim sa lica mjesta posmrtni ostaci idu u mrtvačnicu Gradskog groblja u Banjaluci, to se dešava u svim slučajevima.\nZnači odluka je bila tužioca ili....\nNaravno, sutra obdukcija i pazite onda tužilac u međuvremenu mora da sačini naredbu, to onda obično ide na sledeći način, postupajući tužilac se vrati u tužilaštvo, isti dan i sutra ujutru, prije obdukcije, ne znam, sačini naredbu, pusti faksom naredbu, na Zavod i mi imamo pisanu naredbu za


Sindikat fudbalera » DOMINACIJA RADONJIĆA U APRILU I MAJU\nDOMINACIJA RADONJIĆA U APRILU I MAJU\nMladi as Crvene zvezde Nemanja Radonjić izabran je za “Igrača meseca” u tradicionalnoj anketi Sindikata profesionalnih fudbalera “Nezavisnost” i emisije TOTAL SOCCER.\nFudbaler koji se našao i na spisku Mladena Krstajića za Svetsko prvenstvo obeležio je april i maj sjajnim partijama i dao je ogroman doprinos stopostotnom učinku novog šampiona u plej-ofu Superlige Srbije.\nRadonjić je najpre zablistao u Večitom derbiju i veoma lepim golom otvorio vrata ključnoj pobedi Milojevićevog tima u borbi za titulu. Golgetersku seriju nastavio je na utakmicama protiv Čukaričkog, Spartaka, Vojvodine i Voždovca, što znači da je svih pet golova ove sezone postigao u trećem krugu šampionata.\nČlanovi žirija nisu imali dilemu, a podatak da je novopečeni reprezentativac osvojio duplo više poena od svog klupskog druga Pešića govori o njegovoj dominaciji na terenima širom Srbije. Treće mesto pripalo je Babiću iz niškog Radničkog, a u TOP 5 našao se još Partizanov tandem Danilo Pantić i Đorđe Ivanović.


Izetbegović i Čović potvrdili da će SDA i HDZ BiH biti koalicijski partneri - Jutarnji List\nPROCES USPOSTAVE VLASTI\n"Mislim da idemo u dobrom smjeru", izjavio je Izetbegović dodajući kako će nakon odluke lijevog bloka predvođenog Socijaldemokratskom partijom BiH (SDP BiH) da ostane u oporbi SDA sada pokušati dogovoriti suradnju s tri manje stranke koje okupljaju bošnjačko biračko tijelo.\n"Od početka smo rekli da su za nas svi (oni) prihvatljivi partneri", kazao je Izetbegović koji je ranije mjesecima bezuspješno pokušavao uvjeriti lijevi blok da mu se pridruži u koaliranju.\nPredsjednik HDZ-a Dragan Čović je također kazao kako je zadovoljan ishodom sarajevskog sastanka pri čemu je ustvrdio kako se "polagalno vraća povjerenje" među dvjema stranakama koje je bilo ozbiljno narušeno te da se uspostava vlasti u županijama unutar Federacije BiH odvija dobro a sada je potrebno što prije imenovati mandatara za sastav Vijeća ministara i uspostaviti državnu vlast.\n"Suradnja SDA i HDZ BiH je nužna za bolje odnose u BiH i očuvanje zemlje", kazao je Čović dodajući kako je jasno da će partner u vlasti sa srpske strane biti Savez nezavisnih socijaldemokrata (SNSD) Milorada Dodika.\n"Treba razgovarati o svemu, imamo jasne stavove sa sve tri strane ali sve se može riješiti ako razgovaramo u miru", ustvrdio je Čović.\n"Izborni se proces nikada ne smije dovesti u situaciju kakva je sad da imamo dva bošnjačka člana Predsjedništva BiH", kazao je Čović ne pominjući izmjene izbornog zakonodavstva kao uvjet uspostave vlasti na čemu su iz HDZ BiH ranije inzistirali.


M. D.\t 5. aprila 2016. 20:00\nBritanski list “Gardijan” proglasio je “Exit” jednim od najboljih festivala u Evropi, uz preporuku čitoacima da ga obavezno posete ovog leta.\nUgledni medij iz Londona podsetio je na ono što “Exit” izdvaja u odnosu na ostale vodeće festivale, navodeći njegov nastanak iz studentskog pokreta za demokratske promene u Srbiji, ali i celom regionu, saopštili su organizatori novosadske manifestacije.\n“Ovaj nagrađivani festival, koji je zadržao svoju društvenu misiju podrške mladima na Balkanu, ima desetine bina širom tvrđave. Ovogodišnji program sadrži izvođače kao što su Ellie Goulding, Stormzy, Wiz Khalifa, Bastille i brojni drugi, a postarajte se da vas u sebe uvuče svetski čuvena Dance Arena”, navodi se u preporuci Vila Koldvela.\nPored muzičkih sadržaja, neizostavan faktor privlačnosti “Exita” je, kako je primetio Koldvel, i njegova publika, koja ume da se provodi duboko u vrela julska jutra.\n“Pripremite se za neumoran provod na Balkanskom suncu”, dodaje se u tekstu prestižnog engleskog lista.\nOsnivač “Exit” festivala Dušan Kovačević je izjavio da su veoma počastvovani najnovijim u nizu priznanja od najuticajnijih svetskih medija.\n“Veliki je značaj za našu zemlju kada mediji kao što su Guardian, CNN, BBC, MTV, Times, Forbes, Economist i mnogi drugi pišu otvorena priznanja o jednom srpskom brendu”, istakao je Kovačević.\nOn je ocenio da “Gardijanove” liste i preporuke, od turističkih destinacija do fakulteta, od muzičkih albuma do najčitanijih knjiga, jedne su od najrelevatnijih u svetu i prate ih milioni čitalaca širom planete.\n“Upravo je ovaj list pre 10 godina bio među prvim svetskim medijima koji je izdvojio “Exit” u sam svetski festivalski vrh”, podsetio je Kovačević.\nRanije ove godine, “Exit” je proglašen za najbolji evropski festival za 2016. godinu od strane vodeće evropske turističke platforme “European Best Destinations”.\n“Exit” je bio najbolji evropski festival i 2014. (Evropske festivalske nagrade) i 2007. (Britanske festivalske nagrade).\n“Exit” festival održaće se ove godine od 7. do 10. jula na Petrovaradinskoj tvrđavi, a zatim “Exit Avantura” putuje na Jadransko more radi trećeg “Sea Dance” festivala od 14. do 16. jula.\nUlaznice za “Exit” festival po poklon ceni od 5.990, odnosno 6.990 dinara za celu “Exit Avanturu” prodavaće se još samo do 15. aprila.


Svrha studijskog programa Vojnomašinsko inženjerstvo je obrazovanje kadeta Vojne akademije za poziv oficira Tehničke službe i za inženjera mašinstva. Ishod procesa učenja su znanja, veštine i kompetencije koje kadetima omogućuju rešavanje problema koji se javljaju u praksi i istraživanju, uz korišćenje stručne literature i omogućavanje nastavka školovanja na diplomskim akademskim i doktorskim studijama.\nRealizacijom ovog studijskog programa, budući oficiri – inženjeri mašinstva biće osposobljeni za rešavanje osnovnih tehničko-tehnoloških problema na svojim početnim komandirskim ili referentskim dužnostima koje su u vezi sa tehnologijom održavanja i skladištenja sredstava naoružanja i vojne opreme u okviru misija i zadataka Vojske Srbije.\nU prve dve godine školovanja preovladavaju opšteobrazovni i teorijsko-metodološki predmeti, dok se u trećoj i četvrtoj godini realizuju pretežno naučnostručni i stručno-aplikativni predmeti.\nObavezni i izborni predmeti definisani su na osnovu dominantnih identifikovanih problema koji se javljaju od momenta projektovanja, konstrukcije i izrade, preko čuvanja, održavanja i eksploatacije različitih mašinskih sistema. Shodno tome, studijski program Vojnomašinsko inženjerstvo realizuje se u okviru dva izborna područja ― modula:\nVazduhoplovi i vazduhoplovni motori\nKadet stiče zvanje diplomiranog inženjera mašinstva ako u predviđenom roku ispuni sve obaveze propisane studijskim programom i tako ostvari najmanje 240 ESPB.\nOsim diplome, kadetu se izdaje i Dodatak diplomi koji označava kompetencije oficira Tehničke službe, specijalnosti Naoružanje ili Borbena vozila, kao i inženjera vojnomašinskog inženjerstva.


Najpopularniji telefoni Архиве - Otkup telefona Beograd\nCategory Archives: Najpopularniji telefoni\nCategory "Najpopularniji telefoni"\nOtkup iPhone SE 2 telefona\niPhone telefoni, Najpopularniji telefoniBy Otkup mobilnih telefona Beograd 23/04/2020\nOtkup iPhone SE 2 telefona Ukoliko ste iz bilo kog razloga rešili da prodate svoj iPhone SE 2 telefon na pravom ste mestu. Otkup iPhone SE 2 telefona po najpovoljnijim uslovima samo za vas 24 sata dnevno! Kompanija je ove telefone predstavila početkom 2020. godine na tržište mobilnih telefona, ali svesni smo činjenice…\nSamsung telefoniBy Otkup mobilnih telefona Beograd 30/08/2019\nOtkup Samsung Note 10 i Note 10 plus Servis telefona X MOBILe u Beogradu. Servis Telefona X MOBILE se dugo gosina bavi otkupom mobilnih telefona, nudimo Vam najvise otkupne cene, brzu realizaciju kada je otkup telefona u pitanju, kao i isplatu odmah u gotovini. Ukoliko posedujete Samsung Note 10 ili Samsung note 10 plus…\nSamsung telefoniBy Otkup mobilnih telefona Beograd 06/07/2019\nX Mobile Servis telefona se bavi otkupom svih modela samsung telefona. Ukoliko imate neki od novih modela Samsung S10 S10e i S10 plus mi cemo ga otkupiti. Kada je u pitanju otkup telefona nudimo Vam najrealnije cene, isplatu odmah kod nas u radnji. U nasem servisu mozete bezbedno brzo i lako prodati svoj mobilni telefon…


Tomislav Kovač: Beara naredio ubijanje ratnih zarobljenika - Suočavanje - Dnevni list Danas\nPočetna » Društvo » Suočavanje » Tomislav Kovač: Beara naredio ubijanje ratnih zarobljenika\nSvedočenjem bivšeg ministra unutrašnjih poslova Republike Srpske nastavljeno suđenje za zločin u selu Kravica kod Srebrenice\nTomislav Kovač: Beara naredio ubijanje ratnih zarobljenika\nNekadašnji zamenik i ministar unutrašnjih poslova Republike Srpske Tomislav Kovač izjavio je da je likvidaciju ratnih zarobljenika na teritoriji Srebrenice naredio bivši načelnik bezbednosti Glavnog štaba VRS, Ljubiša Beara, a da je to uglavnom sprovodio Milan Lukić sa svojom paravojnom jedinicom sa kojom je došao iz Višegrada.\n2Piše: J. D. 11. juna 2019. 17.27\nKovač je to rekao na današnjem suđenju za zločin u selu Kravice kod Srebrenice održanom pred Specijalnim sudom u Beogradu.\nOptuženi se terete da su, kao pripadnici Centra za obuku Jahorina Specijalne brigade policije MUP-a Republike Srpske, 14. jula 1995. godine, unutar i u neposrednoj okolini hangara zemljoradničke zadruge u selu Kravica (opština Bratunac, BiH), izvršili ubistvo najmanje 1.313 bošnjačkih civila.\nKovač je u julu 1995. bio najpre zamenik ministra, a od septembra i ministar unutrašnjih poslova RS. One je naveo da je sprovodio istrage o tome šta se desilo u Srebrenici. Rekao je da optuženi za zločin u i oko hangara u selu Kravice nisu mogli da izvrše ubistva, jer nisu bili prava specijalna jedinica, već “dezerteri”, koji su uhapšeni u Srbiji i dovedeni u Centar za obuku na Jahorini, a potom odvedeni i na teren.\nDodao je da ne zna da li je bilo pojedinačnih ispada, jer je istage sprovodio na generalnom nivou.\nKovač, koji je svedočio i u Haškom teibunalu, u slučajevima kao što je predmet Radovana Karadžića, rekao je da je Milan Lukić sa svojom jedinicom pucao na ratne zarobljenike ispred hangara Kravice, da je jedan od zarobljenika oteo pušku, ubio jednog a drugog vojnika ranio, što je bio okidač za incident koji je usledio, odnosno ubistva. Prema njegovim rečima, ubistva su uglavnom izvršili propadnici tzv. brigade Šekovića, kao i bratunačke brigade.\nPodsetimo da je Beara preminuo 2017. u zarvoru u Nemačkoj, a da je Milan Lukić na izdržavanju doživotne kazne zatvora za zločine počinjene u Višegradu.\nOptuženi za zločin u selu Kravice pred Specijalnim sudom u Beogradu su Nedeljko Milidragović, Milivoje Batinica, Aleksandar Dačević, Boro Miletić, Jovan Petrović, Dragomir Parović, Aleksa Golijanin i Vidosav Vasić.\nPo optužnici, Milidragović je u ranim jutarnjim časovima 14. jula 1995. izdao naređenje Golijaninu, Batinici, Dačeviću, Miletiću, Paroviću i Vasiću, kao i drugim pripadnicima svoje čete, da ubiju oko stotinu civila koji su bili zatočeni u hangaru u Kravici.\nU skladu sa naređenjem, oni su formirali streljački vod, izvodili civile iz hangara, primoravali ih da pevaju četničke pesme, a zatim ih zajedno sa Milidragovićem ubili. Potom su, prema optužnici, Milidragović, Batinica, Petrović i Golijanin pojedinačnim pucnjima ubijali civile koji su davali znake života.\nIstog dana, po optužnici, kada su civili dovoženi autobusima i kamionima do hangara u Kravici, Milidragović je u više navrata naredio Golijaninu, Batinici, Dačeviću, Miletiću, Petroviću i Paroviću da ih ubijaju. Zajedno sa Milidragovićem, optuženi su ispred i oko hangara ubili više stotina civila.\nratni zlocini, republika srpska, suđenje, tomislav kovac\nMartinović: Tomislav Nikolić je diplomirani menadžer\nZoran SAD kaže:\nsramota citati a kamoli ubiti CIVILE isto tako ubiti I zarobljenike, a to vazi za sve tri strane tamo. E bas su bili heroji\n11. juna 2019. u 22.02\nNajlakše je mrtvom pripisati zločin koji su iskreirali neki, još uvek živi. Pitanje je samo stvarnog motiva ovog zločina nad 3000 ljudi, koji se stavlja na teret svim bosanskim Srbima iako su za to krivi samo nekolicina problematuičnih pojedinaca.


RTS :: Dodik za RTS: Razgovaraćemo u Banjaluci o povratku u institucije, BiH je velika nevolja\nRegion Dodik za RTS: Razgovaraćemo u Banjaluci o povratku u institucije, BiH je velika nevolja\npetak, 14. jan 2022, 20:00 -> 20:01\nMilorad Dodik je u Dnevniku RTS-a rekao da briga koju pokazuje predsednik Srbije je njima važna i da razumeju kontekst u kome je pozvao da se vrate u institucije BiH.\n"Ja ću se vratiti u Banjaluku i razgovaraću sa svim partnerima u vlasti, ali i u opoziciji. Predsednik je i sam iskazao želju da se i sa drugima vidi i razgovara. Naše odsustvo iz institucija je nastalo kada su nastale izmene zakona koje je doneo Incko, a nije imao pravo. Mi ćemo se u februaru vratiti u Skupštinu i razgovarati o ovoj temi", rekao je Dodik.\n"Mislim da njih više boli ta činjenica da je 30.000 ljudi izašlo neorganizovano. Oni žele da naprave veliku priču o tome, zanemarujući da imamo pozive za mobilizaciju zelenih beretki, onih koji su čak uhapsili na sirijskom ratištu i krenuli u Banjaluku toga dana da prave neke probleme. Taj dan je protekao veoma mirno, to je više bila odanost Republici koja je bila formirana i nastavićemo da slavimo", naveo je Dodik.\n"To se desilo 9. januara. Mi trebamo po njegovom zahtevu da ne slavimo ono što on misli da mi ne treba da slavimo. To nije stvar inata, nego činjenice. Ne može biti 8. ili 10. januara. Oni su izmislili priču kako to vređa nacionalna osjećanja Bošnjaka jer je to i verski praznik, Sveti Stefan", rekao je Dodik.\nInače, naglašava, Bosna i Hercegovina je "jedna velika nevolja, jedna retrgogradna stvar".\n"Ključno pitanje je kako mi Srbi ne možemo da dobijemo ono što smo dobili i što je potpisano u Dejtonskom sporazumu. Precizno piše, ne može izričitije. To što je nama dato sada se skrnavi kroz odluku o šumama i zemljištu, kada imamo investicije onda se to zaustavlja. Oni nikada nisu pokazali želju da sarađujemo na obostranom razvoju", kaže Dodik.\n"Poznato je da sva podrška koja dođe iz EU je politički motivisana. Nismo mi ti koji to zaustavljamo, ali smatramo da je kapitalno da se BiH vrati ustavnom sistemu. Ljudi, pročitajte Ustav. Ali, sve čušće čujemo od stranaca da je to jedno, ali da se mora sprovoditi politika. E sad te politike idu ka centralizaciji BiH i uništavanju osnovnog sporazuma i mi nemamo pravo da se ponašamo suprotno Ustavu BiH", zaključio je Dodik.\nGodišnica stradanja Srđana Aleksića


Da li će i 9 put zaredom savladati današnjeg rivala?! - Sportske novosti\nNaslovna Košarka H2H Košarka Da li će i 9 put zaredom savladati današnjeg rivala?!\nDa li će i 9 put zaredom savladati današnjeg rivala?!\nDanas će se u terminu od 12:35 po našem vremenu u okviru kineske košarkaške CBA lige sastati ekipe Shenzhena i Jiangsu Dragonsa. Timovi se nalaze u sličnoj formi i na deobi 12. mesta na tabeli. Dres gostiju nosi reprezentativac Srbije, M. Raduljica.\nNa svih 9 međusobnih utakmica Shenzhen je slavio kao domaćin, a u 7 od 9 meča je pobeda bila sa 7 ili više poena razlike. Ako se trend nastavi pobeda domaćina 1 donosi kvotu od @1.40, a pobeda u hendikepu H1 +6.5 kvotu @1.85 / MaxBet\nMeđusobni mečevi: SHENZHEN – JIANGSU DRAGONS\n22.01.19 CBA Shenzhen Jiangsu Dragons 113 : 106\n10.11.17 CBA Shenzhen Jiangsu Dragons 110 : 102\n19.02.17 CBA Shenzhen Jiangsu Dragons 97 : 93\n05.02.16 CBA Shenzhen Jiangsu Dragons 106 : 82\n14.01.15 CBA Shenzhen Jiangsu Dragons 130 : 119\n10.10.14 CF Shenzhen Jiangsu Dragons 84 : 73\n13.12.13 CBA Shenzhen Jiangsu Dragons 117 : 103\n30.11.12 CBA Shenzhen Jiangsu Dragons 98 : 92\n04.01.12 CBA Shenzhen Jiangsu Dragons 108 : 84\nSlika preuzeta sa sajta: https://totravelinchina.com\nPrethodni tekstMaloun ostaje u Nagetsima\nSledeći tekstTradicija obećava tvrd meč gradskih rivala


Zaposleni u RTV Novi Pazar traže isplatu regresa i toplog obroka za prošlu godinu\nNaslovnica Sjeverni Sandžak Novi Pazar Zaposleni u RTV Novi Pazar traže isplatu regresa i toplog obroka za...\nNovi Pazar – Svih 65, osim direktora, zaposlenih u Regionalnoj radio televiziji Novi Pazar, ovdašnjem Osnovnom sudu, tužili su grad i svoju firmu da im solidarno plate dugovanja za topli obrok i regres za prošlu godinu. Dugovanja za topli obrok za pola godine i regres iznose šest miliona dinara.\nZaposleni u gradskom javnom servisu su se pozvali na kolektivni ugovor koji je potpisao grad kao osnivač firme. Hasiba Murić, zamenica gradskog pravobranioca, kaže da je poslodavac dužan da izmiri ta dugovanja i da „grad po tom osnovu nema obaveze“. U rešavanje problema uključilo se i Gradsko vijeće koje je, krajem prošlog mjeseca, donijelo zaključak da grad pomogne deblokadu računa ovog preduzeća, a da ona namiri potraživanja od „zakupoprimca VIP-a mobile Srbije“.\nDirektor RTV Novi Pazar Denis Mavrić navodi da je ovo preduzeće posljednjih meseci bilo u blokadi oko 6,5 miliona dinara i da je trenutno račun blokiran zbog duga od 600 hiljada dinara prema DDOR Novi Sad, RATEL-u i radniku kojeg je sud vratio na posao zbog nezakonitog otkaza.\n– Sa sindikatom smo postigli usmeni dogovor da radnici povuku tužbu i da im do kraja ovog mjeseca budu namirena sva potraživanja – naglašava Mavrić.\nOd 2008. godine kada je ova medijska kuća dobila novo rukovodstvo, račun je u blokadi bio mnogo puta i do sada je isplaćeno 17 miliona dinara po raznim tužbama radnika i neplaćenim obavezama koje je iza sebe ostavilo bivše rukovodstvo. Zaposleni u Regionalnoj radio televiziji Novi Pazar dele sudbinu ostalih u javnim preduzećima u gradu, jer plate primaju sa dva mjeseca zakašnjenja.\nPrušević: Meč protiv Karađorđa izuzetno važan\nIzložba likovne kolonije „Sandžak inspiracija umjetnika“\nPazarci u Kup-u dočekuju Čukarički


(Ne)kontrolisani sukob - Redakcijski komentar - Dnevni list Danas\nPočetna » Dijalog » Redakcijski komentar » (Ne)kontrolisani sukob\n1Piše: Redakcijski komentar 18. maja 2020. 15.13\nIkonografija tih protesta je neviđena u novijoj političkoj istoriji, dok su obrti krajnje epski. Uhapšeni vladika, koji je proveo tri dana u pritvoru, isti je onaj koji je u decembru sedeo pored Miodraga Dake Davidovića u beogradskom hotelu Kraun plaza, kada je na ovog biznismena ispaljen snajperski metak, lakše ga ranivši.\nPitanje kome oštri potezi zvanične Podgorice politički najviše odgovaraju je složeno, ali je jasno kome ne odgovaraju.\nEskalacija u Crnoj Gori uopšte nije dobrodošla priča Aleksandru Vučiću usred njegove pobedničke izborne kampanje u Srbiji.\nTa kampanja za opšte izbore 21. juna toliko je savršeno postavljena da se čini da se ispod svega toga krije nalaz kako se Vučićev zaista visok rejting može začas olupati samo ako ga dohvati dobro usmeren potres. Upravo takav potres bi moglo da bude iznevereno očekivanje birača vlasti da Vučić čvrsto stane iza SPC, njenih vladika i vernika u Crnoj Gori.\nDa predupredi moguće padove podrške, koji su izgleda zabeleženi zimus, kada je najavio pa otkazao put za Badnji dan baš kod istog vladike koji je privođen, srpski predsednik je povukao niz hitrih poteza.\nKoliko dan posle hapšenja u Nikšiću, Vučić je imao telefonski razgovor sa ruskim predsednikom Vladimirom Putinom, o čemu je opširno u saopštenju izvestio medije. Radovi u Hramu Svetog Save pomenuti u nebitnom kontekstu, kao da su u tom saopštenju šifra da Rusija neće ostaviti Srbiju, a Srbija Crnu Goru bez podrške.\nPotom je Vučić dan kasnije razgovarao sa mađarskim premijerom Viktorom Orbanom, koji je usred Beograda rekao baš ono što patriotski birači žele da čuju. A to je da je Srbija sada potrebnija Evropskoj uniji nego obrnuto.\nOrbanu to i nije toliko veliki problem da kaže, budući da i sam nije u dobrim odnosima sa Briselom, i da je je pred izbacivanjem iz vladajuće evropske partije ENP.\nI trećeg dana, kao vrhunac nameštenih slika u kampanji, naizgled ničim izazavano, dogodilo se „raspoređivanje“ Vojske Srbije oko izbegličkih kampova, opet bez ikakvog smilsa i povoda, sem tog da se stvori privid državne snage kojom raspolaže Vučić.\nDosad je važilo da su Vučić i crnogorski predsednik Milo Đukanović u kontrolisanom sukobu od koga i jedan i drugi gledaju da izvuku što veću koristi. Da li međutim sukob izlazi van okvira kontrole i prelazi na teren otvorene borbe za prevagu nad suparnikom?\nCrna Gora, Milo Đukanović, Protesti, Redakcijski komentar, SPC, sukob\nMalo li je? kaže:\n18. maja 2020. u 17.06\nNosilac „ordena Svetog Save“ će kroz usta ministra Vulina zaštititi darodavce velikog crkvenog priznanja, ma gde oni bili. To će biti sve od podrške vernicima i crkvenim velikodostojnicima u stranoj državi.


Svi zaposleni u Ambasadi Srbije u Skoplju hitno su povučeni u Beograd\n21. Avg. 2017. POLITIKA\nSvi zaposleni u Ambasadi Srbije u Skoplju hitno su povučeni na konsultacije u Beograd, javila je večeras makedonska televizija Telma pozivajući se na izvor iz makedonskog Ministarstva spoljnih poslova.\nTelevizija navodi da nisu poznati razlozi za tu odluku, ali da bi razloge sutra trebalo da saopšti ministar spoljnih poslova Srbije Ivica Dačić.\nMeđutim, prema saznanjima TV Telma, srpska ambasada je, pozivajući se na Ženevsku konvenciju, tražila od makedonskih vlasti da povećaju bezbednost u celom objektu ambasade u Skoplju.\nSrpska ambasadorka u Skoplju Dušanka Divjak Tomić nije komentarisala ove navode, već je taj medij uputila da se sutra obrati srpskom Ministarstvu.\nReporter te televizije navodi da su svi prozori na ambasadi zamračeni, da se ispred zgrade ne dešava ništa neobično i da nema pojačanog policijskog prisustva.\nMinistarstvo spoljnih poslova Makedonije: Dobili smo notu Ambasade Srbije\nMinistarstvo spoljnih poslova Makedonije saopštilo je da je dobilo notu od Ambasade Srbije u Skoplju kojom su obavešteni da je osoblje Ambasade pozvano na konsultacije u Beograd. MSP Makedonije je notu dobilo juče, prenose makedonski mediji.\n"Ministarstvo spoljnih poslova nije upoznato sa razlozima ove odluke i stoga uspostavlja komunikaciju sa MSP Srbije. U skladu sa relevantnim odredbama Bečke konvencije o diplomatskim odnosima institucije Republike Makedonije preuzimaju mere za zaštitu bezbednosti i integriteta Ambasade Srbije u Skoplju", navodi se u saopštenju.


Pogačar: Država ne zove frilensere na razgovor o izradi novog zakona\nBiznis Autor:Beta11. avg. 202114:48 > 16:1324 komentara\nPredsednik Udruženja radnika na internetu (frilenseri) Miran Pogačar rekao je da od Ministarstva za rad, zapošljavanje, boračka i socijalna pitanja nije dobio poziv za učešće u radnoj grupi za izradu zakona o fleksibilnim oblicima rada koji bi trebalo da reguliše i njihove poreske obaveze.\n„Još nismo dobili poziv za učešće u radnoj grupi za izradu zakona o fleksibilnim oblicima rada koji bi trebalo da reguliše i naše poreske obaveze, pa ćemo uskoro dopisom morati da podsetimo državu na obećanje koje je dala posle naših protesta“, rekao je Pogačar.\nDodao je da frilenserima još ne stižu ni poreska rešenja za poslednjih šest godina prema izmenjenom Zakonu o porezu na dohodak građana kojim je predviđeno prelazno rešenje za njihove poreske obaveze do izrade zakona o fleksibilnim oblicima rada.\nNovi zakon bi, kako je najavila Vlada Srbije, trebalo da stupi na snagu 1. januara 2022. godine i trebalo bi da trajno reguliše poreske obaveze frilensera.\nDva udruženja tih radnika, Udruženje radnika na internetu i Udruženje frilensera i preduzetnika posle više protesta u prvoj polovini ove godine dogovorila su se sa predstavnicima Vlade Srbije da prihvate ponuđene uslove za plaćanje poreskih obaveza do usvajanja zakona o fleksibilnim oblicima rada.\nIako su tražili otpis poreskih obaveza koje nisu plaćali od 2015. godine, a Poreska uprava im nije uručivala rešenja do oktobra prošle godine, većina radnika na internetu iz ta dva udruženja pristala je na ponudu države da za protekli period neoporezivi deo mesečnih prihoda iznosi 570 evra, što je oko 67.000 dinara.\nIzmenom Zakona o porezu na dohodak građana, nakon protesta i pregovora predviđeno je i da se normirani, neoporezivi troškovi podignu sa 43 odsto na 50 odsto i da se na ostatak prihoda primenjuje ukupna poreska stopa od oko 56 odsto, umesto od 80 odsto.


Broj 52, 03. februar 2011.\nObjavljen je novi broj časopisa Forum Bosnae br 52. Urednici su Žarko Papić i Rusmir Mahmutćehajić.\nU časopis je uključeno jedanaest tekstova pod zajedničkim naslovom Ekonomska i socijalna budućnost Bosne i Hercegovine: Kako ubrzati razvoj?.\nTo su: "Mogućnosti oporavka bosanskohercegovačke ekonomije i regiona Zapadnog Balkana”, Fikret Čaušević; "Anticiklična versus prociklične fiskalne politike u Bosni i Hercegovini”, Kadrija Hodžić; "Novi ekonomski patriotizam!”, Goran Tinjić; "Strane direktne investicije i konkurentnost Bosne i Hercegovine”, Muamer Halilbašić; "Operativni izazov rješavanja hronične nezaposlenosti – na primjeru Republike Srpske”, Ranko Markuš; "Energetika u mraku energetizma”, Rusmir Mahmutćejahić; "Iskustva i pravci razvoja elektroenergetskog sistema Bosne i Hercegovine i njegov položaj u regiji Jugoistočne Evrope”, Nikola Rusanov; "Stanje i razvojne perspektive bosanskohercegovačke visokonaponske mreže”, Azra Hajro; "Mogućnosti razvoja elektroenergetskog sektora Bosne i Hercegovine”, Mladen Zeljko; "Siromaštvo u BiH – Šta da se radi?”, Žarko Papić; "Indikatori humanog razvoja – korak ka cjelovitom mjerenju socioekonomskog razvoja Bosne i Hercegovine”, Maida Fetahagić.


Rails Girls Beograd zajednica 2. i 3. decembra organizuje u Fabrici (Bulevar Despota Stefana 115) najveću do sad besplatnu radionicu za čak 100 učesnica. Radionica je, kao i do sad, posvećena savladavanju osnova veb programiranja uz korišćenje Ruby on Rails tehnologije.\nOno po čemu se ova radionica razlikuje od svih prethodnih jeste mogućnost da primi 100 polaznica. Do sada su se radionice održavale dva puta godišnje, od nedavno je uvedeno i treće izdanje, namenjeno isključivo tinejdžerkama. Iako je u RGB programima učestvovalo preko 300 polaznica do sad, kapaciteti i dalje nisu dovoljno veliki da prime sve zainteresovane, kojih je deset puta više.\n#RGB100 radionica je namenjena svim devojkama i ženama, bez obzira na prethodno iskustvo u programiranju. Ideja radionice je da polaznicama pruži podršku u učenju i alate koji će im pomoći da na praktičan način ostvare svoje ideje. Ovo je takođe dobar poligon za otkrivanje sposobnosti za koje možda nisu znale da poseduju, za učenje u grupi, pronalaženje ljudi sa istim i sličnim interesovanjima, pronalaženje motivacije za dalji rad.\nRad u malim grupama sa mentorskom podrškom je naročito važan za sve one koje se prvi put susreću sa programiranjem, ali i za polaznice sa prethodnim iskustvom, koje na ovaj način brže i lakše usvajaju nova znanja. Neke od učesnica su podstaknute radionicama nastavile sa učenjem RoR-a, počele da uče srodne tehnologije, dobile prakse ili zaposlenje u različitim IT kompanijama, vratile se kao mentorke na narednim izdanjima. Ipak, važno je naglasiti da radionica nije nikakav instant kurs i da je za svaki pomenuti rezultat bila potrebna jaka motivacija, upornost i želja za učenjem nakon dvodnevnog rada koji predstavlja samo uvod u čitav proces. Posebna vrednost radionice je i to što polaznice mogu da računaju na mentorsku podršku, ali i podršku grupe u daljem procesu učenja.\nPrijave za učešće na predstojećoj #RGB100 radionici su otvorene od 9. do 19. novembra u ponoć, a formular kao i više informacija o samom događaju se nalazi na RGB sajtu.\nOvom velikom poduhvatu posebno je doprineo irski startap LearnUpon, najbrže rastući sistem za upravljanje online učenjem, koji nastavlja da podržava održavanje besplatnih RGB radionica. I ovoga puta iza organizacije radionice stoji Spacevent.\nViše informacija o RGB radionici možete pronaći na sajtu, kao i na društvenim mrežama FB, TW i IG uz #RGB100.


Prvi idu "Merkur" i bolnica : Nadlanu.com\nPrvi idu "Merkur" i bolnica\nVešković: Na izbor za prodaju ove dve ustanove uticala je činjenica da je u njih dosta uloženo, zbog čega su interesantni stranim investitorima.\nRehabilitacioni centri u Vrnjačkoj Banji i Banji Koviljači prvi su na spisku za privatizaciju, najavio je ministar ekonomije Mlađan Dinkić. "Merkur" u Vrnjačkoj Banji i Specijalna bolnica za rehabilitaciju u Banji Koviljači su prva dva od 13 rehabilitacionih centara za koje je vlada donela odluku o privatizaciji, a raspisivanje tendera za prodaju očekuje se do kraja godine. Direktor "Merkura" Dejan Stanojević izjavio je Tanjugu da je, prema njegovom mišljenju, ovaj rehabilitacioni centar izabran jer je najuspešniji na jugu Srbije.\n- Kada je reč o poslovanju, značajan je podatak da "Merkur" 80 odsto prihoda ostvaruje na komercijalnom tržištu, a svega 20 odsto poslovanja pokriveno je sredstvima dobijenim od države - objasnio je on i dodao da su u poslednjih pet godina investirali iz sopstvenih sredstava oko tri miliona evra i značajno povećali i poboljšali kvalitet ponude.\nProšle godine ostvareno je oko 12.000 noćenja stranih turista. Kompletno je završeno renoviranje soba u hotelima, a nije ostao nijedan nerenovirani kabinet i ordinacija. Izgrađeni su velnes, fitnes, akva centar... što je uslovilo da "Merkur" postane privlačan ne samo za domaće, već i za strane gostima, rekao je Stanojević.\n- Nadležno ministarstvo krenulo je u raspisivanje tendera za izbor privatizacionog savetnika, a kada će se tender raspisati ne znamo, jer sve zavisi od toga da li će to da radi nova ili stara vlada - naveo je Stanojević. Sekretar Udruženja banja Srbije Vladan Vešković izjavio je da nije slučajno što su rehabilitacioni centri u Banji Koviljači i Vrnjačkoj Banji izabrani da budu prvi, jer spadaju u grupu najboljih centara, kako u pogledu upravljačke strukture tako i u pogledu pružanja usluga.\n- Ono što ih ističe je uspešan menadžment, dobar smeštaj, kao i vanpansionski "vodeni" sadržaj - objasnio je Vešković i dodao da je na izbor ove dve ustanove uticala i činjenica da je u njih već dosta toga uloženo i da su verovatno zbog toga interesantni stranom investitoru.\n- Privatizacija hotela u banjama nije baš najbolje prošla. Međutim, ovog puta privatizujemo nešto što zaista vredi - ukazao je Vešković, naglašavajući da prilikom privatizacije treba obratiti pažnju na uslove kupovine koji se postavljaju potencijalnom kupcu. On je podsetio da se insistiralo da se rehabilitacioni centri privatizuju tenderom, jer će jedino tako biti obezbeđen ozbiljan kupac koji se bavi tom delatnošću. Specijalna bolnica za rehabilitaciju u Banji Koviljači jedan je od najsavremenijih rehabilitacionih centara te vrste u Evropi.


VojvodinaCafe - Plovidba savskom potkovicom\nVest objavljena: 15.08.2011 00:47\nPlovidbu je organizovalo Udruženje građana "Beli lokvanj" koje okuplja ljubitelje reke Save, a pod pokroviteljstvom Opštine Pećinci i uz podršku Pokrajinskog sekretarijata za urbanizam, graditeljstvo i zaštitu životne sredine.\n- Ova manifestacija na najbolji način promoviše sve potencijale opštine Pećinci i postaje zaštitni znak Kupinova. Ploviti 25 kilometara rekom, a da vam je pritom i start i cilj u Kupinovu, je jedinstveno iskustvo - rekao je otvarajući Regatu pomoćnik predsednika opštine Pećinci Goran Knežević.\nTrasa regate i ove godine bila je duga 25 kilometara i pratila je takozvanu "potkovicu", koju reka Sava formira oko Specijalnog rezervata prirode Obedska Bara. Vesela skupina isplovila je oko 11 časova na putovanje koje je trajalo nešto više od šest sati, a sve je prošlo u najboljem redu, jer je vreme bilo kao stvoreno za plovidbu, a raspoloženje je tokom celog putovanja bilo na visokom nivou.\nOrganizator regate Zoran Živanović nije krio zadovoljstvo zbog uspešno završene plovidbe, te dvostruko većeg broja učesnika nego lane. Regata je posle 17 časova pristala na ušću kanala Vok u Savu, takozvanoj Skeli, a organizatori su na cilju za sve učesnike priredili tradicionalni sremski kotlić.


Najbolji evropski NBA igraci sa ogromnim ugovorima nedostupni reprezentacijama\nizvor: novosti online foto: vn 25.08.2018.\nŠta povezuje Nikolu Jokića, Janisa Adetokumba i Danila Galinarija, košarkaše koji neće igrati za nacionalne timove u septembarskom terminu kvalifikacija za Svetsko prvenstvo, jedinom bez tehničkih prepreka za zvezde NBA timova? Njihove plate za narednu sezonu premašuju 20 miliona dolara.\nSrpski centar zaradiće 25.467.250 dolara i drugi je najplaćeniji igrač Denvera (prvi je Pol Milsap sa 29.230.769), grčkom "monstrumu" Milvoki garantuje 24.157.304, dok će Los Anđeles Klipersi isplatiti italijanskom krilnom igraču 21.587.579 "zelembaća". Adetokumbo i Galinari su na vrhu platnog spiska svojih timova.\nLogika NBA franšiza sasvim je pojednostavljena - ne žele da njihovi najbolji i najplaćeniji igrači rizikuju povrede u internacionalnim utakmicama koje će biti odigrane dve nedelje pre otvaranja pripremnih kampova za predstojeću sezonu u najbogatijoj i najjačoj ligi na svetu.\n- Ništa ne može da se uradi. Moć NBA i nedostatak volje igrača su prevelike prepreke - sleže ramenima selektor Italije Romeo Saketi, koji nije poštedeo Galinarija kritika. - On mora da oseća boje nacionalnog tima, ne samo u rečima već i u delima. Nadao sam se da će biti jednostavnije izboriti se sa tim problemom za ove dve utakmice pre početka NBA sezone.\nManje zarade od onih koje će timovi isplatiti Jokiću, Adetokumbu i Galinariju povećavaju šanse da neki NBA igrači budu dostupni svojim reprezentacijama. Za Srbiju će igrati Bogdan Bogdanović (devet miliona dolara za narednu sezonu), za Hrvatsku Dario Šarić (3,3 miliona) i Bojan Bogdanović (10,5 miliona).\nIma i primera kada se više radi o nedostatku volje nego o zaštiti velikih investicija. Za Italiju neće nastupiti ni Marko Belineli, koji će sledeće sezone od San Antonija dobiti "tričavih" 6.153.846 dolara. U njegovom slučaju presudio je sportski motiv - želja da se dokaže treneru Sparsa Gregu Popoviću.\nU igri su i daljinske sportske procene NBA timova kolike su šanse da se reprezentacije njihovih igrača plasiraju na Svetsko prvenstvo. Denver veruje da će Srbija i bez Jokića rezervisati mesto na turniru u Kini, Klipersi takođe smatraju da Galinari nije neophodan Italiji, dok su Filadelfija i Indijana popustljiviji prema Šariću i Bogdanoviću zbog teških okolnosti u kojima se našla Hrvatska u ovim kvalifikacijama.\nNIKOLA JOKIĆ- 25.467.250 DOLARA\nJANIS ADETOKUMBO - 24.157.304 DOLARA\nDANILO GALINARI - 21.587.579 DOLARA\n*Visina ugovora za narednu sezonu


Metodologija za konsultacije sa primajućom zajednicom\n3. februar 2015, Beograd\nTokom sastanka Koordinacionog tela za praćenje realizacije Akcionog plana za preseljenje stanovnika novoformiranih naselja Makiš 1, Makiš 2, Resnik, Jabučki Rit i Kijevo, koji je održan 3. februara 2015. godine, predstvaljeni su Metodologija i Akcioni plan, i zaključeno je da gradske službe treba što pre da počnu konsultacije sa primajućim zajednicama u Orlovskom naselju, koje treba da budu praćene konsultacijama u Jabučkom Ritu i Mislođinu.\nUspostavljanje adekvatnog dijaloga sa primajućim zajednicama istovremeno će omogućiti odgovarajuću osnovu za izbor projekata podrške i pomoći će u ublažavanju negativnih reakcija nakon dolaska novih suseda. Metodologija definiše obim obaveznih konsultacija sa primajućom zajednicom u procesu razvoja i sprovođenja aktivnosti, a koje su u direktnoj vezi sa njihovim potrebama. To će omogućiti doslednu primenu principa učešća i nediskriminacije, sa posebnim akcentom na stvaranje iskrenog dijaloga, posredovanja i različitih načina informisanja sa lokalnim stanovništvom. Metodologija takođe podrazumeva uključivanje svih institucija zaduženih za bezbednost i integritet Roma, kako bi se osiguralo da sve osobe u potpunosti ostvare svoja ljudska prava i osnovne slobode bez diskriminacije po bilo kom osnovu.\nEvropska unija je odvojila sredstva u iznosu od 3,6 miliona evra za realizaciju projekta „Sagradimo dom zajedno“. Do 170 porodica koje su prethodno živele u neformalnim naseljima u Beogradu će dobiti trajno stambeno rešenje: u socijalnim stanovima, seoskim domaćinstvima, ili podršku za rekonstrukciju sopstvene imovine.


Marija i Marko Bulat EKSKLUZIVNO u novoj “Gloriji”: Naša borba za kćerkin život – Gloria\nMarija i Marko Bulat EKSKLUZIVNO u novoj “Gloriji”: Naša borba za kćerkin život\nNova drama u životu Marka Bulata: Bila je racija na mom nastupu, ali nema potrebe za panikom\nMarko Bulat: Nemam razloga za strah, ja sam pevač, nisam kriminalac\nU poslednja tri meseca pevač i njegova supruga prošli su kroz najveću životnu dramu: njihova kćerka Dorotea rođena je u februaru u 27. nedelji trudnoće, teška kilogram i sto pedeset grama i tek su pre nekoliko dana roditelji mogli da odahnu i svoju mezimicu iz bolnice dovedu kući\nPevač Marko Bulat (44) i njegova supruga Marija (31) februara ove godine postali su roditelji devojčice kojoj su dali ime Dorotea, a koja je na svet došla kao prevremeno rođena beba i dva meseca potom provela u inkubatoru.\nLepu vest podelili su sa našim magazinom malo pošto su doveli bebu kući, dan pre nego što su primetili da joj je zapušen nosić i da drugačije diše, zbog čega su je u strahu od komplikacija odveli na Institut za majku i dete, gde je zbog disajnih smetnji zadržana dva dana.\n– Dorotea je rođena 17. februara u bolnici “Narodni front”, a očekivani termin je bio kraj aprila – objašnjava Marko. – Porođaj se desio u 27. nedelji trudnoće i beba je bila teška samo kilogram i stotinu pedeset grama. Odmah je smeštena u inkubator na Institutu za neonatologiju, gde je zahvaljujući profesionalizmu i brizi tamošnjeg osoblja kao i ličnoj borbi svojstvenoj ovim malim bićima uspela da ojača i postigne težinu od dva i po kilograma. Nakon nekoliko dana koje je provela sa mamom u Tiršovoj, gde je dobila još petsto grama, konačno smo je prvog maja doveli kući i ona je nastavila da napreduje pod budnom pažnjom nas roditelja. U nedelju sedmog maja primetili smo da malo brže diše i odmah smo otišli kod lekara. On nam je savetovao da se dete stavi na respirator i inhalaciju jer je primećena mala infekcija i prisustvo sekreta u bronhijama, koji se srećom nije spustio do pluća. Ja sam verujući čovek i svih ovih meseci se nadam da će naša kćerka prevazići sve poteškoće.\nOstatak ove potresne priče pročitajte u novom broju časopisa “Gloria” koji je u prodaji od 12. maja!


Hausmajstor, Susek :: Daibau.rs\nTražim dobrog hausmajstora: Skupili smo i proverili hausmajstore, koji rade u mestu Susek i okolini. Pošaljite potražnju i zainteresovani hausmajstori će vas kontaktirati za pregled, predračun i ponude.\tPreporučen hausmajstor Susek, koji može da uradi:\tpopravak slavine, mijenjanje priključak za ispiranje, mijenjanje bojlera, priključak kućanskih aparata, mijenjanje utičnice, i ostale povezane poslove će se sigurno naći i za vas.\tviše\nDK 021 SERVIS DOO NOVI SAD,\nPreduzeće DK 021 SERVIS DOO iz Novog Sada aktivno je na tržištu od 2013. godine i uspešno se bavi poslovima redovnog održavanja objekata i zgrada. Ukoliko su vam potrebne manje popravke, održavanje li...


17:18 13 Novembar 2019\nParlamentarni izbori 16. oktobra bili su najneregularniji od svih dosadašnjih, ocijenili su iz Demokratskog fronta (DF), navodeći je taj politički savez trpio najveće pritiske i da su zbog smanjene izlaznosti birača, koja je rezultat insceniranog državnog udara, izgubili najmanje dva mandata.\nDPS odgovorio DF-u: Videćemo ko će u Spuž\nDemokratski front se danas ponovo oglasio povodom odluke Državne izborne komisije o proglašavanju konačnih rezultata izbora 16. oktobra, rekavši da DPS namerava da nametne diktaturu Crnoj Gori, na šta su reagovali iz Demokratske partije socijalista.\n„Ovih dana je aktuelna priča o lažnom državnom udaru koji je, po svemu sudeći, organizovala crnogorska Agencija za nacionalnu bezbjednost u cilju sprečavanja opozicije da pobijedi na izborima 16. oktobra“, kazao je u video-poruci građanima jedan od lidera Demokratskog fronta Nebojša Medojević.\nKandidovanje zamenika predsednika DPS-a Duška Markovića za mandatara za sastav nove Vlade Crne Gore neozbiljan je gest i velika prevara vladajućeg režima, koji samo hoće da zadrži kontrolu u zemlji. Đukanović je istrošen i pitanje je vremena kada će da ode, smatraju sagovornici Sputnjika.\nĐukanoviću je potrebna vlast, a Zapadu ucenjen lider i pod njim zarobljena država i narod koji služi za oročene ili sporadične provokacije, izazivanja nestabilnosti ili konstantno održavanje kontrolisane trusnosti. Da stvarno ima demokratije u Crnoj Gori, Milo ne bi bio ni blizu vlasti.\nDPS: Imamo 36 mandata, sa manjinskim strankama 43\nFunkcioner DPS-a Predrag Sekulić izjavio je večeras da je DPS samostalno osvojio 36 mandata, kao i da sa svojim tradicionalnim partnerima, a to su manjinske stranke i Socijaldemokrate Crne Gore Ivana Brajovića, imaju 43 mandata.\nŠta će uraditi opozicija ako bude imala više glasova\nBirači DF-a i DPS-a se ne mešaju, dok ostale partije dele slično biračko telo sa DPS-om i to je možda Milov problem. Ako dobije više glasova, opozicija mora da izađe na ulicu, inače će im neko prekrojiti glasove. I u svetu će prevladati ideja da demokratija ipak mora da se sprovede, ako opozicija pobedi, kažu sagovornici Sputnjika.\nOd uzavrele retorike, aktuelna nervoza crnogorskog režima mnogo se bolje ogleda u okolnosti da je u toku policijska akcija pretresanja kuća i domova simpatizera Demokratskog fronta. Na drugoj strani, opozicija već mjesecima upozorava da DPS priprema dobro organizovanu izbornu krađu.


Prema Vesićevim rečima, budući da je "Beer fest" postao značajna manifestacija za turizam Beograda, odlučeno je da se ove godine nastavi sa organizovanjem koncerata, tako da će u naredne tri nedelje u Beogradu biti održano još koncerata.\n- Posle "Beer festa" na kojem je nastupilo više od 120 izvođača i koji je zaista bio uspešan, ovog vikenda ćemo imati 17 velikih zvezda u tri dana i to će zaista biti spektakl. Vikend posle toga nas čeka klasika, a posle toga i Ivan Tasovac sa filharmonijom na otvorenom - rekao je Vesić novinarima u jednom od lokala na Savskom keju, gde je večeras organizovano druženje učesnika i prijatelja festivala sa medijima.\nVesić je dodao da se procenjuje da će ta tri događaja imati skoro milion posetilaca.\nVesić se zahvalio organizatorima, jer "na ovaj način pomažu da Beograd postane mesto u koje ljudi žele da dođu".\n- Nama su osim sportskih događaja potrebni koncerti, i ovakvi i pojedinačni, jer je to razlog zbog kojeg turisti dolaze u Beograd - rekao je Vesić i istakao da srpska prestonioca živi od turizma i da je prošle godine od turizma zarađeno 800 miliona evra.\n- Nemamo više samo tradicionalne kulturne manifestacije, kao što su Fest, Bemus, Džez festival... već i ovakve kao što je "Belgrade Music Week", za koju verujem da će, takođe, polako postati tradicionalna i da će ljudi znati da u Beogradu tokom leta tri ili četiri nedelje svakog vikenda imaju sjajne muzičke događaje - dodao je.\nViše od 15 najvećih zvezda pop, trep i narodne muzike nastupiće na prvom beogradskom trodnevnom "Belgrade Music Week" festivalu na Ušću, koji počinje u petak, 23. avgusta.


Pojačana kontrola učesnika u saobraćaju - Istinito.com - Ne budi ovca!\nPočetna > BIH > Hronika > Pojačana kontrola učesnika u saobraćaju\n25. Maja 2020. 25. Maja 2020. Istinito597Leave a Comment on Pojačana kontrola učesnika u saobraćaju\nPolicijska uprava Banjaluka od danas do 28. maja, sprovodiće pojačanu kontrolu učesnika u saobraćaju sa akcentom na kontrolu korišćenja bezbjednosnog pojasa i mobilnog telefona.\n– Bezbjednosni pojas kao jedan od bitnijih elemenata pasivne zaštite u vozilima u značajnoj mjeri utiče na smanjenje broja i težinu zadobijenih povreda vozača i putnika – rekla je portparol PU Banjaluka Danijela Mučibabić.\nU skladu sa Zakonom o osnovama bezbjednosti saobraćaja na putevima u Bosni i Hercegovini vozač ne smije da koristi mobilni telefon, osim u slučaju da je mobilni telefon prilagođen upotrebi u vozilu.\n– Propisana kazna za nekorišćenje bezbjednosnog pojasa za vozače iznosi 100KM i jedan kazneni bod, dok je za suvozače i putnike u vozilu propisana novčana kazna u iznosu od 100 maraka. Vozaču za korišćenje mobilnog telefona izriče se novčana kazna u iznosu od 100KM – pojasnila je Mučibabićeva.\nTagged banja luka istinito kontrola policija saobracaj


Obaveštenje o redu vožnje za novododišnje praznike | JP Subotica Trans\nObaveštavamo putnike da će autobusi JP „Subotica-trans“\n01, 02 i 03. januara 2017. godine saobraćati po redu vožnje za nedelju.\nMeđunarodna linija Feketić-Segedin će saobraćati u dane državnih praznika dok će autobus na relaciji Subotica-Segedin saobraćati od 03.januara 2017. godine.\nSkrećemo pažnju putnicima da u subotu 31.12.2016. godine autobusi JP „Subotica-trans“-a saobraćaju do 2100.\nU Subotici, 27.12.2016. godine Saobraćajna služba


Rešavanje reklamacije smanjenjem cene\nU skladu sa Zakonom o zaštiti potrošača (dalje: Zakon), prilikom izjavljivanja reklamacije potrošač može da zahteva od prodavca da nesaobraznost robe otkloni, bez naknade, opravkom ili zamenom, odnosno da zahteva sniženje cene ili raskid ugovora u pogledu te robe. U najvećem broju slučajeva potrošači zahtevaju zamenu za drugi proizvod ili povraćaj novca, zatim ređe zahtevaju ili prihvataju opravku, dok je rešavanje reklamacije sniženjem cene način koji se najmanje koristi u praksi.\nZakon ne reguliše detaljno na koji način se obračunava sniženje cene prilikom rešavanja reklamacije, međutim Zakon o obligacionim odnosima čije se odredbe primenjuju na potrošačke ugovore, propisuje da se sniženje cene vrši prema odnosu između vrednosti stvari bez nedostatka i vrednosti stvari sa nedostatkom, u vreme zaključenja ugovora.\nPotrošač koji zahteva da reklamacija bude rešena sniženjem cene, to navodi u reklamacionom listu prilikom izjavljivanja reklamacije. Prodavac je dužan da, u skladu da Zakonom, odgovori na reklamaciju potrošača i izjasni se o njegovom zahtevu. Prodavac u svom odgovoru na reklamaciju, koju je prihvatio kao osnovanu, treba da odredi procenat sniženja cene u odnosu na maloprodajnu cenu ili da se izjasni da li prihvata procenat sniženja koji je naveo potrošač u reklamacionom listu. Primera radi, ovlašćena lica za rešavanje reklamacija ili ovlašćeni servis, procenili su da na reklamiranoj robi postoji nedostatak koji umanjuje vrednost robe za 15%, zbog čega se odobrava umanjenje cene kupljenog proizvoda za 15% i vrši se povraćaj novca potrošaču u tom iznosu.\nUkoliko je potrošač nezadovoljan iznosom novca koji je dobio od prodavca i/ili smatra da je nedostatak veći i da mu pripada povraćaj novca u iznosu većem od 15%, može se dalje obratiti za savet i pomoć udruženju za zaštiti potrošača ili svoja prava ostvariti u sudskom postupku.


Mitrovački SNS predstavio pet novih ciljeva i projekte u okviru istih - Ozon Media\nMitrovački SNS predstavio pet novih ciljeva i projekte u okviru istih\nSremska Mitrovica – Predsednik Gradskog odbora Srpske napredne stranke Branislav Nedimović juče je održao konferenciju za medije na kojoj je predstavio ciljeve i projekte koje planiraju da realizuju u Gradu Sremska Mitrovica u narednih pet godina, a promovišući predizborni program Liste „Aleksandar Vučić – Za našu decu“.\nNedimović se tokom konferencije osvrnuo na najveće i najznačajnije projekte koji su u prethodnom periodu realizovani na teritoriji grada.\nGradski odbor Srpske napredne stranke Sremska Mitrovica na osnovu svega što je urađeno traži dalju podršku za nove projekte koje će realizovati do 2025. godine.\nKao prioritetene Nedimović za budućnost ističe pet oblasti: infrastruktura, ekologija, hrana, obrazovanje i turizam.\nNedimović je podsetio na uspešno realizovan projekat izgradnje novog objekta Osnovne škole “Dobrosav Radosavljević Narod” u Mačvanskoj Mitrovici.\n“Poslednja škola izgrađena na teritoriji grada je škola u Laćarku i to 1979. godine, od tad je prošlo 40 godina, a niko za to vreme nije gradio ove objekte. Mi ne samo da smo napravili školu u Mačvanskoj Mitrovici, nego radimo i na izgradnji još jedne, a to je Osnovna škola “Jovan Popović“ u samom gradu”, rekao je Nedimović.\nOn je istakao da danas sa ponosom može da kaže da gradski saobraćaj funkcioniše sa najsavremenijim vozilima.\n“S jedne strane imamo autobuse koji su s aspekta ekologije sigurno najbolji u Srbiji, a s druge strane idemo do svakog mesta više puta tokom dana. Za lica preko 65 godina starosti smo obezbedili besplatan prevoz, što nije ni malo beznačajno“, rekao je Nedimović i nastavio „mislim da sam ja bio prvi gradonačelnik Sremske Mitrovice koji je imao protest zbog pasa lutalica, ali i taj problem smo najvećim delom rešili tako što je otvoren azil za pse“, rekao je on.\nProjekat rekosntrukcije savskog keja i Šetalište Slavka Dubljevića je takođe jean vrlo značajan projekat koji je on naveo kao uspešno realizovan.\n„Sve što smo radili jeste važno, ali nam ne daje pravo da ništa ne radimo. Samo onaj ko radi može da gradi budućnost Sremske Mitrovice i Srbije, zbog toga smo pripremili nove projekte za Grad, pet ciljeva od kojih svaki sadrži pet projekata”, ističe prvi čovek mitrovačkih naprednjaka.\nCiljevi i projekti su prezentovani i na flajerima koji su podeljeni, a Nedimović je obrazložio svaki posebno. Objasnio je i kako izgleda Izborna lista “Aleksandar Vučić – Za našu decu.” na kojoj je Nedimović pod rednim brojem jedan na lokalnim izborima.\nJedan od budućih projekata je izgradnja gradskog stadion sa kapacitetom od 4.000 sedećih mesta, koji će biti, kako je naveo Nedimović, jedan od najmodernijih u Srbiji. Izgradnja stadiona planirana je u naredne dve, tri godine, a projektom je predviđeno da se na istom mestu mogu odvijati i projekcije filmova na otvorenom. Izgradnju stadiona će finansirati Vlada Republike Srbije, a sa njim Sremska Mitrovica će biti svrstana u 15 gradova u Srbiji sa najmodernijom sportskom infrastrukturom.\nNova pijaca u Sremskoj Mitrovici biće urađena za godinu i po dana, a vrednost tog projekta iznosi oko milion evra. Voćarski i povrtarski deo biće opremljeni sa najmodernijim termo-pumpama, a električna energija biće obezbeđena putem solarnih ploča.\nPrvog septembra u Sremskoj Mitrovici biće otvorena Osnovna škola „Jovan Popović”, obećao je Nedimović i dodao da je to još jedna škola, pored škole u Mačvanskoj Mitrovici koju je finansirala Pokrajinska vlada. Na novom objektu „Popovićeve” škole već se stavlja fasada, a sportska sala biće urađena za vreme zimskog raspusta.\n„Najveće naselje u Mitrovici dobiće modernu, školu budućnosti, onakvu kakvu i zaslužuje, jer u njemu i imamo najviše dece”, dodao je on.\nNajavio je da će biti postavljena led rasveta sa utroškom 70% manjim nego sad, u svakom selu i svakoj ulici u Sremskoj Mitrovici.\n„U oblasti obrazovanja, pored pomenutog, biće gotov novi vrtić u Laćarku i rekonstruisan stari čije se otvaranje očekuje za Dan grada u novembru mesecu. Tu će biti 120 novih mesta. Napravićemo prvi informaciono – tehnološki park koji će biti na prostoru bivšeg Doma JNA. Izvršićemo i rekonstrukciju Prehrambeno-šumarske i hemijske škole i njene sportske sale. Spremili smo projekat za sledeću godinu da je kompletno sredimo da izgleda kao najmodernija škola. Ono što je verovatno da će se desiti jeste fuziju dve škole zbog manjka dece, a mislim na ekonomsku školu i upravo prehrambeno -tehnološku školu. Mladi ljudi koji su s nama u timu došli su na ideju da na sportskoj sali bude izgrađena balon-sala, sa zajedničkim svlačionicama, da gonji deo bude namenjen za odbojku, za tenis, a donji za rukomet i ostale sportove. Ovaj sportski kompleks biće upotpunjen novim parkom, sve oko terena „Bane Ivanović” i bazena biće novi park. Na tom prostoru imamo ideju da zasadimo 80.000 stabala drveća, za svakog građanina Sremske Mitrovice po jedno drvo i to u naredne četiri godine”, kaže Nedimović.\nOn je najavio u tematske konferencije o hrani po čemu je Srem poznat, a što je usko povezano sa turizmom, jer kako ističe, te dve stvari ne mogu jedna bez druge i između ostalog najavio da će Sremska Mitrovica u naredne tri godine dobiti najmanje dva hotela.\nLista „Aleksandar Vučić – Za našu decu.” koja se nalazi pod rednim brojem jedan na glasačkim listićima za izbor lokalnog Parlamenta i za koju je predato dve i po hiljade potpisa ima 81% novih lica, pola muške i pola ženske populacije.\n„Nama je jako važno da mladi ljudi budu na ovoj listi da donesu neku novu, svoju energiju probali smo nekad u prošlosti s nekim drugima, pa se pokazalo da nisu vredni toga i meni je žao zbog toga i zahvalan sam im veoma za sve što su nam pomogli ali život ide dalje i ovaj grad ne sme da čeka nikoga. Mitrovicu smo nasledili sa kaldrmom, sa 37% nezaposlenih, a danas ona izgleda drugačije. Hodajući Srbijom video sam kad spomenete Mitrovicu da smo mi simbol za jednu od najrazvijenih lokalnih samouprava. Meni je velika čast što mogu danas da stojim ispred ovih mladih ljudi, jer znam da su oni puni energije, da je svakako imaju više od mene, a ja ću se samo truditi da budem dobar kolovođa u celoj priči,” zaključio je čelnik SNS-a Branislav Nedimović.\nOn je pozvao građane Sremske Mitrovice da 21. juna izađu na izbore i da zbog svega onoga što su uradili u prethodnom periodu i zbog najavljenih pet ciljeva od kojih svaki ima po pet novih projekata za 2025. godinu, glasaju za Listu „Aleksandar Vučić – Za našu decu.”\nU subotu akcija „Udomljavanje štenaca“\nINFORMACIJE MINISTARSTVA ZDRAVLJA ZA 3. JUN: 11.523 obolelih, preminulih 245, izlečenih 6.852


Tramp: Krim je ruski - 14.06.2018, Sputnik Srbija\nPredsednik SAD Donald Tramp rekao je liderima G7 da je Krim ruski, jer tamo svi govore na ruskom jeziku, prenosi portal „Bazfid“, pozivajući se na dva... 14.06.2018, Sputnik Srbija\nrusija, vesti, svet, krim, donald tramp, g7\n© REUTERS / Adam Scotti/Prime Minister's Office/HandoutPremijer Kanade Džastin Trudo i lideri G7, francuski predsednik Emanuel Makron, nemačka kancelarka Angela Merkel, britanska premijerka Tereza Mej i predsednik SAD Donald Tramp\nPortal precizira da je američki predsednik to izjavio 8. juna na samitu grupe G7 u kanadskom Kvebeku.\nOsim toga, izvor je rekao da je Tramp tokom večere sa liderima G7 izjavio da je „Ukrajina jedna od najkorumpiranijih zemalja na svetu“.\n„Nije jasno da li su Trampove izjave rečene u šali ili govore o dramatičnom odstupanju od sadašnjeg kursa spoljne politike SAD“, piše „Bazfid“.\nBela kuća za sada nije komentarisala tu informaciju.\nRanije je američki predsednik rekao da je skoro četvrtina diskusija na samitu G7 bila posvećena Moskvi.\nTramp je, takođe, prošle nedelje izjavio da bi Rusija trebalo da se vrati u grupu koja okuplja najveće svetske ekonomije.


Nemačka prestigla Ameriku - Sputnjik Srbija\n07:05 19.11.2017 (osveženo 07:12 19.11.2017) Preuzmite kraći link\nU godišnjem istraživanju koje sprovodi „Anholt GFK“ Sjedinjene Američke Države su pale na šesto mesto, a na prvom mestu sada se nalazi Nemačka, prenosi Si-En-En.\nKako se navodi, lista rangira pedeset svetskih nacija na osnovu određenih kriterijuma kao što su kultura, populacija, turizam, imigracije, investicije i državna uprava.\nSimon Anholt, politički konsultant koji je pre više od deset godina razvio to istraživanje, kaže da je najveći razlog za veliki američki pad predsednik Donald Tramp.\n„Svedoci smo ’Trampovog efekta‘ koji prati njegov fokus na poruci ’Amerika ispred svega‘. Ipak, vredi istaći da su Amerikanci u ovoj anketi imali pozitivnije mišljenje o sopstvenoj zemlji nego prošle godine“, naveo je Anholt.\nOvogodišnji pad rejtinga nije prvi put da SAD dožive tako nešto, kazao je Anholt i podsetio da se „sličan pad globalne percepcije“ dogodio Americi i 2004. godine, kada je na čelo SAD došao predsednik Džordž Buš.\nNa listi prvo mesto zauzima Nemačka, Francuska je na drugom, Velika Britanija na trećem mestu, a pre SAD su još i Kanada i Japan. Na sedmom mestu je Italija, a slede Švajcarska, Australija i Švedska.\nnacionalni brend, Amerika, Nemačka\n08/03 18:37 Srđan najavio, navijači podržali – vatromet i fešta za Novaka! /foto, video/\n08/03 18:36 Kon: Ne znam zašto je odložen Krizni štab, ali situacija se pogoršava\n08/03 18:35 „Otac“ Srdana Golubovića uskoro u američkim bioskopima\n08/03 18:30 Zamenica gradonačelnika Severne Kosovske Mitrovice: Žalićemo se zbog poništavanja izbora


Severnokorejski lider Kim Džong Un je preminuo ili se nalazi na samrtnoj postelji prenose portali TMZ i NY Post pozivajući se na medije u Japanu i Kini.\nPodsetimo, nedavno se pojavila informacija da je Kim Džong Un u kritičnom stanju nakon što su mu lekari operisali srce.\nJapanski mediji su javili da je severnokorejski lider u vegetativnom stanju i da je nakon operacije “postao biljka”.\nKina je navodno u Severnu Koreju poslala tim lekara da prate Kimovo stanje.\nPodsetimo, poslednjih dana se dosta spekulisalo o tome gde je Kim Džong Un nestao. Sumnjalo se da je napustio Pjongjang zbog korona virusa, a potom su počele da se pojavljuju informacije da je teško bolestan.Japanski list “Yomiuri Shimbun” objavio je, pozivajući se na izvore upoznate sa trilateralnim razgovorima između Južne Koreje, SAD i Japana, da Severna Koreja priprema plan za nepredviđene slučajeve koji bi nadgledao prenos moći na mlađu sestru Kim Džong Una, Kim Jo Džong u slučaju nužde.


Alpine postaje odvojena električna sportska marka - Dmotion\nAlpine postaje odvojena električna sportska ...\nHarley-Davidson odvojio marku LiveWire\nAlpine postaje odvojena električna sportska marka\nby Aleksandar Ugljesic May 11, 2021\nŠef Renault Grupe želi da pretvori Alpine u električnu marku, ali je ipak oprezan zbog prethodnih iskustava\nPrvi čovek Renault Grupe Luca de Meo planira da Alpine pretvori u potpuno električnu marku, ali je oprezan poučen prethodnim iskustvima. Aktuelni CEO Renault Grupe četiri godine je vodio Seat, i tokom njegovog „mandata“, 2018. porenuto je odvajanje marke Cupra od matičnog Seata. Prvi model bila je Cupra Ateca, nakon čega su usledili Cupra Leon i Cupra Formentor.\nPoredeći iskustvo sa prethodnom markom i procesom odvajanja, de Meo odbija mogućnost da se Alpine preseli u rang luksuzne marke. „Na volim da koristim reč premijum marka, zbog toga što sam radio za premijum marku i znam koliko je teško stvoriti i opravdati takvo pozicioniranje stvarajući marku ispočetka“, kaže de Meo, i dodaje da se ne radi samo o samom automobilu nego i tehnologijama, distribuciji, reputaciji u različitim segmentima, a na kraju i u rezidualnoj vrednosti.\nPlan da Alpine postane električna marka potvrđen je prošle godine, a ove nedelje Renault je i zvanično ugasio marku Renault Sport, sa namerom da svi sportski modeli budu pod markom Alpine.\nFoto: Alpine F1 media\nMeđutim, detaljan plan i dinamika predstavljanja i početaka prodaje tek će biti objavljeni, a jedino što se trenutno čuje iz Pariza je zvanično objavljeno partnerstvo sa markom Lotus, sa kojim će Alpine zajednički razviti naslednika A110 coupe. De Meo kaže: „Alpine je marka u koju smo spremni da ulažemo, i zbog toga smo je doveli u Formulu 1, obzirom da ovo takmičenje daje sportski kredibilitet, ali Alpine i tehnološki mora da opravda svoju premijum cenu“. Alpine će postati električna marka i dokazati da se mogu napraviti emotivno uzbudljivi električni automobili, a ako automobil može izazvati emocije, može opravdati i svoju cenu. De Meo dodaje i da će se koristiti platforme koje već postoje „u kući“, a ako Renault Grupa ne bude imala adekvatnu platformu, napraviće novu u saradnji sa nekim, kao što će to biti slučaj sa Lotusom za naslednika A110. Prvi čovek je dodao i zanimljiv opis – novi A110 biće kombinacija mini Ferrarija i mini Tesle, pa baš da vidimo kako će to izgledati…\nSubaru Solterra električni SUV stiže 2022. godine\nToyota Auris odlazi u penziju, vraća se Corolla\nUz narednu generaciju Toyotinog predstavnika u C segmentu, osim novih modela vraća se i ...\nAleksandar Ugljesic August 28, 2018\nRashladna tečnost je važna i zimi i leti\nObično se o rashladnoj tečnosti retko razmišlja, a podjednako je važna i zimi i ...\nPotpuno nova Honda HR-V donosi izuzetnu hibridnu efikasnost i napredne bezbednosne i tehnološke elemente ...\nAleksandar Ugljesic February 18, 2021\nSpremna i nova Opel Mokka sa SUS motorima\nOpel nakon nove električne Mokke, sada najavljuje i Mokku sa motorima sa unutrašnjim sagorevanjem ...\nPR Dmotion September 3, 2020\nLoeb vozi Dakar 2021. za novi BRX tim\nReli legenda Sebastien Loeb je potvrdio da će voziti Dakar Reli 2021. i to ...\nToyoti i druga dvostruka pobeda na LeManu\nU velikom finalu WEC super sezone, u kojoj su se našla i dva maratona ...\nAleksandar Ugljesic June 16, 2019


Luis Hamilton - Sputnjik Srbija\n18:15 22 Jun 2021\nDominaciji Britanca nema kraja! /foto/\nLuis Hamilton, vozač Mercedesa, osvojio je Veliku nagradu Španije ostvarivši 98. pobedu u karijeri.\nTrojica ispred Novaka – srpski treniser proglašen za četvrtog najboljeg sportistu Evrope\nNovak Đoković, najbolji teniser sveta, proglašen je za četvrtog najboljeg sportistu u Evropi u anketi koju je sprovela agencija PAP.\nHamilton obećao Putinu da ga neće politi šampanjcem\nPredsednik Rusije Vladimir Putin je tokom razgovora sa pobednikom trke Formule 1 za Veliku nagradu Rusije, Luisom Hamiltonom, izjavio da je već navikao da uručuje nagradu britanskom vozaču koji je osvojio tri od pet organizovanih trka u Sočiju. Hamilton je u šali obećao da ruskog predsednika neće politi šampanjcem.\nHamilton osvojio Soči, nagradu mu uručio Putin\nAktuelni svetski šampion, Britanac Luis Hamilton, član „Mercedesa“, pobedio je danas na trci za Veliku nagradu Rusije u Formuli 1 na stazi u Sočiju.\nŠampion Formule 1 dolazi na finale Mundijala\nČetvorostruki šampion Formule 1 Luis Hamilton doći će na Svetsko prvenstvo u fudbalu ukoliko Engleska uđe u finale, prenose britanski mediji.\n18:07 Kovačević za Sputnjik: Teško Hrvatima protiv Škota, jedino da im proradi inat...


Nemački investitori ne napuštaju Srbiju! › Made-in-Germany.rs\nPrema rečima predsednika Nemačko-srpske privredne komore (AHK Srbija) Milana Grujića, nemačke kompanije, koje u Srbiji ukupno zapošljavaju oko 77.000 radnika, ne planiraju da odu iz naše zemlje, prenosi RTS.\nNaime, usled političkih i ekonomskih pritisaka na Srbiju zbog njenog principijelnog stava u vezi rata u Ukrajini i neuvođenja sankcija Rusiji, u javnosti su se pojavile nezvanične informacije i nagađanja da bi nemački investitori mogli da napuste našu zemlju.\nNakon više od dve decenije Nemačkih ulaganja u Srbiji, ta zemlja je i dalje jedan od naših vodećih investitora i spoljnotrgovinskih partnera. U Srbiji trenutno posluje preko 900 kompanija u kojima je udeo nemačkog kapitala veći od 50 procenata, a tu spadaju i registrovani preduzetnici.\nMeđutim, i pored takve saradnje, neki mediji su, pozivajući se na neimenovane izvore u nemačkom ministarstvu privrede, saopštili da bi zbog “nejasnog stava Srbije prema krizi u Ukrajini”, moglo da dođe do povlačenja nemačkih investicija, što bi značilo gubitak najmanje 40.000 radnih mesta, a to bi, kako je ocenjeno, bio samo početak, budući da bi primer Nemačke sledile i druge zemlje.\n– Prema našim saznanjima i genaralno prema našem stavu, to nije tačno i kompanije koje posluju u Srbiji ne planiraju to da urade. Komora je sprovela anketu među članstvom, u kojoj je jasno postavljeno to pitanje. Pored generalnog stava da postoji uticaj na poslovanje, procena je da to trenutno nije uopšte aktuelno, niti nešto o čemu se razmišlja. Nije tačno ni da su neke kompanije zamrzle palanirani dolazak u Srbiju, a MTU, Hansgrohe, Bizerba i Kontinental i dalje nastavljaju sa izgradnjom svojih objekata – naveo je Grujić.\nOn je potvrdio da u Komori i dalje nedeljno dobijaju po nekoliko upita kompanija, i većih i manjih, čiji su predstavnici zainteresovani da dođu u Srbiju kako bi se upoznali sa ovdašnjim uslovima poslovanja. Kako je ukazao, strategija svih velikih kompanija koje su došle u Srbiju je da regionalno jačaju svoj lanac dobavljača i na taj način obezbede i svoju perspektivu. Svaka kompanija koja se suočava sa globalnim problemima, dodaje Grujić, mora da prilagođava svoje planove i plan razvoja, kao i da intenzivnije radi na proceni rizika.\n– U proteklih 20 godina kompanije iz Nemačke su investirale oko 3,6 milijardi eura u Srbiju. Državni podsticaji za investitore su praksa svih zemalja u regionu, pa čak i najrazvijenijih, kao i same Nemačke. Međutim, ono što nas izdvaja od drugih je uredba i izuzetno transparentan proces, a podrška države je direktno uključena na svim nivoima. Nas izdvaja i kvalifikovana radna snaga, s obzirom na to da su u nekim državama resursi iskorišćeni, a kod nas još uvek postoji taj potencijal – objasnio je Grujić.


Trebinjcima prikazan film o stradanju u Dobrovoljačkoj ulici | Trebinje Live\nTrebinjcima prikazan film o stradanju u Dobrovoljačkoj ulici\nU Kulturnom centru u Trebinju prikazan je dokumentarni film Milovana Pandurevića "Mjesto zločina" u okviru kampanje "Heroji Republike Srpske" i projekta "Kultura sjećanja-svjedok istine" u organizaciji Udruženja djece poginulih boraca "Nasljeđe".\nOvaj film je snimljen prije deset godina u produkciji "Srna filma" i RTRS-a, a govori o dešavanjima 1992. godine u Dobrovoljačkoj ulici u Sarajevu, kada su iz zasjede na kolonu JNA ubijena njena 42 pripadnika.\n"Ovo je film koji pokušava na jedan način da pokaže šta se desilo u Dobrovoljačkoj ulici jer i danas sud ne riješava ovaj slučaj", kaže Pandurević.\nDokumentarni film nikada ne može biti pretjerani dokaz na nekom sudu, ali može da uputi na put šta se desilo, jer reditelj ima svoju viziju.\n"Mnoge događaje iz odbrambeno-otadžbinskog rata smo zaboravili i tako se gubi istorijsko pamćenje", rekao je Pandurević.\nPandurević je i direktor kinoteke Republike Srpske, a osnivanje "Srna filma" poklapa se sa dešavanjima u Dobrovoljačkoj ulici.\nFilm, koji traje 50 minuta, prikazan je na mnogim tv kućama, među kojima je je i televizija iz Rusije, gdje je zaokupio pažnju tamošnjih gledalaca i za njega se govorilo da je to film koji najzanimljivije tretira terorizam.


Tiodorović: Zadnji je čas da se zaoštri kontrola mera protiv korone - Glas Zaječara\nHome Društvo Tiodorović: Zadnji je čas da se zaoštri kontrola mera protiv korone\nTiodorović: Zadnji je čas da se zaoštri kontrola mera protiv korone\nČlan Kriznog štaba za suzbijanje epidemiije korona virusa Branislav Tiodorović ocenio je da je epidemiološka situacija u Srbiji nepovoljna i da je zadnji čas da se zaoštri kontrola mera protiv korone.\n„Ne moramo još uvek da uvodimo mere u smislu zatvaranja odredjenih objekata, skraćivanja radnog vremena, mislim da smo daleko od toga“, rekao je Tiodorović za današnji Blic i dodao da se zalaže za selektivan pristup kad je u pitanju rad objekata.\n„Lokalne samouprave treba da kontrolišu mere, putem komunalne inspekcije, komunalne milicije, uveliko treba kod stanovništva da sprovode nadzor i edukaciju za korišćenje mera, da pokušaju da vrate u kontrolisano stanje“, rekao je Tiodorović.\n„Ali zato, niko od organizatora koncerata estradnih umetnica i umetnika, niko nije tražio niti saglasnost niti poštuje mere. To se organizuje sa neograničenim brojem gostiju i nikakve mere se ne koriste“, upozorio je Tiodorović i kao primer toga naveo „utakmicu od pre nekoliko dana“.\nPrethodni tekstPrva liga Srbije: Timok odigrao iz 2 u 1\nNaredni tekstRužić: U školu se kreće regularno, prvi put sa intoniranjem himne Bože pravde


Ruski amasador u Poljskoj Sergej Andrejev najavio je da će uputiti formalni protest nakon što je poliven crvenom bojom, 9. maj 2022.\nRuskog ambasadora u Poljskoj polili su crvenom bojom ljudi koji su protestovali protiv rata u Ukrajini dok je išao da položi cveće na Sovjetskom vojnom groblju u Varšavi povodom 77. godišnjice pobede nad nacističkom Nemačkom.\nRat u Ukrajini bacio je senku na ovogodišnji Dan pobede, kada Moskva odaje počast za 27 miliona sovjetskih građana koji su izgubili živote u Drugom svetskom ratu. Poljska, koja snažno podržava Ukrajinu u njenom otporu invaziji Rusije, protivila se bilo kakvoj komemoraciji velikih razmera, navodi Rojters.\nVideo snimak objavljen na Tviteru prikazuje demonstrante, neke sa ukrajinskim zastavama, kako okružuju rusku delegaciju i skandiraju "fašisti" pre nego što je ambasador poliven crvenom bojom.\nAmbasador Sergej Andrejev rekao je novinarima da on i njegov tim nisu ozbiljno povređeni u incidentu, prenela je agencija TASS.\n"Uputićemo formalni protest", rekao je on. "Kada su nam preporučili da ne održavamo veći događaj, izašli smo im u susret, nismo zaoštravali situaciju", naveo je Andrejev.\nViše od tri miliona Ukrajinaca pobeglo je u Poljsku od početka rata 24. februara.\nPoljska dugo ima napete odnose sa Rusijom i zagovornik je oštrih sankcija Moskvi zbog njene invazije na Ukrajinu.\nRuski predsednik Vladimir Putin poslao je svoje trupe u Ukrajinu u, kako je on naziva, "specijalnu vojnu operaciju" za demilitarizaciju i "denacifikovanje" Ukrajine.\nUkrajina i Zapad kažu da je Putin pokrenuo ničim izazvan agresorski rat.\nPortparol poljskog ministarstva spoljnih poslova rekao je da nema hitan komentar o incidentu. Portparol policije nije odmah bio dostupan za komentar, naveo je Rojters.


Savović za SK: Nastojaćemo da budemo konkurentni u Evropi – CG Vijesti\nIzabranici Milije Savovića, polako privode kraju uspešnu sezonu, a polako se već prava planovi za narednu. Nikšićani su dominirali u šampionatu Crne Gore, prilično brzo su stekli bodovnu prednost koju su kasnije odličnim partijama, ljubomorno čuvali do kraja, odnosno do osvajanja titule na četiri kola pre kraja.\nSutjeska je u kvalifikacijama za Ligu konferencija, eliminisala Gargu iz Gruzije, ali je posle velike borbe eliminisana od objektivno kvalitetnijeg Makabija iz Tel Aviva.\nU Kupu, izabranici Milije Savovića su stigli do polufinala, ali su u dvomeču protiv Budućnosti, morali da priznaju da su Podgoričani zaslužili mesto u finalu i priliku da odbrane jedan od dva trofeja, koja su osvojili prošle sezone – 3:0, 2:1.\nU narednom kolu šampionata Crne Gore, koji je na programu 14. maja, snage će odmeriti Budućnost i Sutjeska. Utakmica nema rezultatskog značaja, ali će ljubitelji fudbala sigurno gledati veliku borbu jer je na talonu prestiž. Istovremeno, derbi koji sledi će biti idealna prilika da treneri Aleksandar Nedović i Milija Savović, provere raspoložive snage, ustanove na koga mogu da računaju u evropskim iskušenjima koja stižu veoma brzo.\n„Iza nas je zaista uspešna sezona. Odigrali smo kvalitetno na evropskoj sceni. Preskočili smo jednu prepreku, ali nismo uspeli da sapletemo objektivno kvalitetniji Makabi iz Tel Aviva. U šampionatu smo kontrolisali dešavanja od početka do kraja i više nego zasluženo stigli do trona. Ostao je mali žal što se kockice nisu složile u željeni mozaik u polufinalu Kupa, protiv ekipe Budućnosti, ali..“, naglasio je Milija Savović za Sport Klub, pa nastavio:\n„Očekuje nas derbi protiv Budućnosti, očekujem veliku borbu jer će oba tima nastojati da stignu do pobede u meču u kojem će na talonu biti prestiž. Istovremeno, utakmica koja sledi će biti odlična prilika da vidimo na koga možemo da računamo u narednoj sezoni, koju otvaramo izazovima na evropskoj sceni“.\nPodsećanja radi, klupski fudbal u Crnoj Gori iz godine u godinu gubi na rejtingu. U sezoni 2023/2024, Crna Gora neće imati četiri, nego tri predstavnika u Evropi, a šampion neće igrati u prvom kolu kvalifikacija za Ligu šampiona, nego u pretkvalifikacijama.\n„Moramo da pronađemo način da zaustavimo sunovrat koji je više nego očigledan. To može da se uradi jedino planski, strateški. Klubovi moraju da dobiju mnogo veći podršku, jer su klubovi osnova državnog tima. Slažem se da treba pojačati rad sa mlađim selekcijama na svim nivoima, ali isto tako smatram da je potrebno ukinuti limit od tri stranca u sastavu timova, jer na taj način ne možemo napred kada je Evropa u pitanju, jer klubovi nemaju budžete da mogu da stvaraju jednu ekipu za Evropu, a jednu za šampionat Crne Gore“, naglasio je Savović, pa nastavio:\n„Pored toga, mi nemamo toliku bazu da možemo iz godine u godinu da lansiramo u orbitu ogroman broj mladih i kvalitetnih igrača. Radeći i trenirajući sa kvalitetnim strancima i mladi igrači će biti bolji, korist će imati klubovi i što je ključno, reprezentacija Crne Gore. Što se nas tiče u ovom momentu mogu da obećam da ćemo nastojati da budemo što konkurentniji na evropskoj sceni, a iluzorno je trošiti reči, koliko će nam nedostajati Nikola Janjić i Vladimir Jovović koji sigurno napuštaju Nikšić“.


VELIKI PROTEST U BEOGRADU: Ako donesu zakone, blokiraćemo Srbiju! ·\nVELIKI PROTEST U BEOGRADU: Ako donesu zakone, blokiraćemo Srbiju!\nKomentari isključeni za VELIKI PROTEST U BEOGRADU: Ako donesu zakone, blokiraćemo Srbiju!\nIspred Predsedništva Srbije održan je protest protiv predloga izmene Zakona o referendumu i narodnoj inicijativi, kao i Zakona o eksproprijaciji, ali i protiv dolaska kompanije Rio Tinto i uništavanja Makiša.\nUkoliko donesu ova dva zakona, pozvaćemo građane na blokadu upozorenja – prvo ćemo blokirati na sat vremena autoputeve u Srbiji, a zatim, ukoliko predsednik Republike bude potpisao te zakone, blokiraćemo autoputeve, blokiraćemo celu Srbiju, tražićemo da Srbija stane, rekao je na skupu Savo Manojlović iz inicijative Kreni-promeni. On je istakao da ovo neće biti prazno obećanje, naglašavajući – “mi nismo političari, ne interesuju nas izbori”.\nNeke će možda uhapsiti, ali nikada nas neće sve zaustaviti, poručio je. Na skupu su, kako javlja reporterka N1, bile prisutne različite grupacije, a pojedinci su, čak, ometali i rad naše ekipe na terenu. Nakon obraćanja govornika ispred Predsedništva Srbije, kolona se uputila preko Terazija ka RTS, gde je pušten spot protiv Rio Tinta. Protest se završio ispred Vlade Srbije, gde su okupljeni bacali lažni novac na vrata, javlja Nova.rs.\nBONUS VIDEO: Vučić nije znao šta potpisuje u Vašingtonu


Saučešće Dodika i Cvijanović povodom smrti Radišića\nTanjug 5. septembra 2021. 21:34\nBANJALUKA – Srpski član Predsedništva BiH Milorad Dodik uputio je telegram saucešca porodici bivšeg predsedavajućeg i srpskog člana Predsedništva BiH Živka Radišića, koji je preminuo danas u Banjaluci.\nDodik je u telegramu naglasio da je Radišić, nekadašnji gadonačelnik Banjaluke i senator Republike Srpske, svojim radom i politickim angažmanom ostavio dubok trag u razvoju Republike Srpske.\n„Bila je cast poznavati Živka Radišića i sarađivati s njim, jer je rec o izuzetnom čoveku kojeg su krasile brojne vrline“, naveo je Dodik i istakao da ga je potresla vest o njegovoj smrti, saopšteno je iz Kabineta srpskog clana Predsedništva BiH, a prenosi RTRS.\nTelegram saučešća porodici Radišića uputila je i predsednica Republike Srpske Željka Cvijanović, koja je ocenila da će Radišić ostati upamćen kao čovek koji je, obavljajući značajne funkcije, dao ogroman doprinos, kao i lični pečat razvoju ne samo Banjaluke, već i cele Republike Srpske.\nCvijanović je dodala da je „sa velikom tugom i žaljenjem“ primila vest o smrti Radišića, navodi se u saopštenju predsednika RS.\n„U tužnim trenucima koji su zadesili vašu porodicu, izražavam poštovanje i saosećanje sa vama, njegovim najbližima, prijateljima, kao i svima koji su ga poznavali. U ime građana Republike Srpske i u svoje ime, upućujem vam izraze najdubljeg saučešća“, navodi se u telegramu predsednice RS.


Evropski zapadni Balkan je veb portal koji se fokusira na zemlje zapadnog Balkana i izveštava o razvoju politike proširenja Evropske unije prema državama Severne Makedonije, Crne Gore, Srbije, Albanije, Bosne i Hercegovine i Kosova.\nNedavna video diskusija vašingtonskog Centra za strateške i međunarodne studije (CSIS) o uticaju Kine na Zapadnom Balkanu, počela je konstatacijom da Peking svoju moć pored ostalog projektuje stvaranjem ekonomske zavisnosti zemalja sa kojima posluje. Konstatovano je i to da je takav pristup kontraproduktivan za zemlje kao što je Srbija, koja želi članstvo u Evropskoj uniji.\nKina sa svojom ogromnom ekonomskom moći dobija sve veći zamah u Evropi, ističu brojni eksperti, koji se takođe slažu da Kina nastoji da promeni status Evropske unije, ekonomskim povezivanjem sa potencijalnim novim članicama evropskog kluba. Jedna od glavnih kineskih meta je područje Zapadnog Balkana.\nPo rečima eksperta Stejt Departmenta Metjua Stajnhelfera, nova američka administracija nije gubila vreme u isticanju da su kineske namere jasne kao na dlanu i da će aktivno nastojati da ih suzbije:\n“Državni sekretar Entoni Blinken je već tokom kongresnog pretresa za potvrdu svog imenovanja (29. januara) izjavio da SAD moraju da zaustave praksu, koju sprovodi Kina u cilju sticanja vlasništva u ključnim industrijama i osetljivim tehnologijama na raznim punktovima u Evropi.”\nEvropska integracija je zamišljena tako da poboljša trgovinske veze i smanji barijere između Zapadnog Balkana i Evropske unije putem poboljšanja infrastrukture, uključujući fizičku povezanost, kaže Heder Konli, potpredsednica Centra za strateške i međunarodne studije za Evropu, Evroaziju i Arktik.\n“Projekti koji se ne uklapaju u taj okvir dovode u pitanje napredovanje ka Evropskoj uniji, slabe vladavinu prava i potkopavaju poverenje u vladine institucije. Sve to nosi naslov „korozivni kapital,“ navodi Konli.\nDžon Hilman, takođe ekspert CSIS-a, upozorava na jednostranost pregovora sa Kinom, koja “posluje isključivo sa državnicima i političarima, umesto sa poslovnim liderima, što omogućava veću transparentnost.”\n“Kina je spremna da preskoči propisanu proceduru, daje subvencije, izostavi transparentnost, uskrati informacije. Drugim rečima, ne pridržava se uobičajenih normi ni u proizvodjni, ni u poslovanju, a bez toga rezultat ne može da bude dobar.”\nKonli je posebno istakla potrebu da Amerika zajedno sa svojim evropskim partnerima pokrene novu akciju:\n“Predugo smo poslovali isključivo sa liderima Zapadnog Balkana, koji su usavršili umetnost usmenog ponavljanja naših ideja i reči. Mi bi na to klimnuli glavom, a oni bi nastavili da rade po starom, štiteći svoje političke pozicije. Vreme je za mikro-investicie, koje ruše krupne privatizovane mreže. Transparentnost, pozivi protiv korupcije, civilno društvo, istraživačko novinarstvo, to su vrednosti koje zaslužuju nagradu.”\nBajdenova administracija ističe da će se fokusirati na demokratiju i vladavinu prave, dodaje Konli. Polazno mesto je oživljavanje evroatlantizma na Zapadnom Balkanu uz "pružanje otpora autoritarnom ekonomskom uticaju Rusije i Kine."